OpenLLM-France/wikimedia huggingface dataset:
# Jinhua

Jinhua (txinera sinplifikatuz: 金华; pinyineraz: Jīnhuá), Zhejiang probintzian kokatutako prefektura mailako hiria da. Guztira, 4.614.000 biztanle inguru dauzka 2008ko erroldaren arabera eta 10.918 kilometro koadroko azalera.

## Inguru naturala eta kokapena

Prefektura mailako Jinhua hiriaren mugakideak honakoak dira: Hangzhou ipar-mendebaldean, Taizhou ipar-ekialdean, Quzhou mendebaldean, Lishui hegoaldean, eta Shaoxing ekialdean.

## Banaketa administratiboa

* Wucheng Barrutia (婺城区)
* Jindong Barrutia (金东区)
* Lanxi Hiria (兰溪市)
* Yiwu Hiria (义乌市)
* Dongyang Hiria (东阳市)
* Yongkang Hiria (永康市)
* Wuyi Konderria (武义县)
* Pujiang Konderria (浦江县)
* Pan'an Konderria (磐安县)

## Klima

Datu klimatikoak (Jinhua (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.1 | 10.9 | 14.8 | 21.7 | 26.5 | 29.2 | 33.8 | 33.5 | 28.5 | 23.6 | 17.9 | 12.3 | 21.8 |
| Batez besteko tenperatura minimoa (°C) | 2.2 | 3.7 | 7.3 | 13.3 | 18.2 | 21.9 | 25.3 | 24.9 | 20.8 | 15.3 | 9.4 | 3.8 | 13.8 |
| Pilatutako prezipitazioa (mm) | 71.5 | 91.6 | 160.1 | 168.9 | 186.6 | 258.5 | 129.5 | 109.1 | 103.1 | 68.9 | 55.9 | 47.9 | 1451.6 |
| Prezipitazio egunak (≥ 0.1 mm) | 13.4 | 14.5 | 18 | 17.1 | 16.1 | 16.5 | 12.4 | 11.9 | 11.2 | 9.6 | 8.2 | 8.6 | 157.5 |
| Iturria: ||||||||||||||

## Ikus, gainera

* Zhejiang probintziaren banaketa administratiboa

## Erreferentziak

* ↑ http://www.weather.com.cn/cityintro/101210901.shtml Weather China

## Kanpo estekak

* (Txineraz) Jinhua hiriko gobernuaren webgunea.
* Datuak: Q58210
* Multimedia: Jinhua / Q58210
# Josefa Benítez Guzmán

Josefa Benítez Guzmán, ezagunagoa Pepi Benítez izenez (Bartzelona, Katalunia, 1969ko abuztuaren 30a) kataluniar kirolaria da. Errepideko eta pistako modalitateetan egokitutako txirrindularitzan lehiatu da. Paralinpiar Jokoetan parte hartu zuen eta 2012an 2. postua lortu zuen.

## Biografia

Txikitatik, gaixotasun genetiko batek ikusmena pixkanaka galtzera eraman zuen. Hamahiru urterekin bizikletan ibiltzeari utzi behar izan zion, distantziak kalkulatu ezin baitzituen. Zazpi urte geroago, Josefa Benítezek bere buruari bigarren aukera bat ematea erabaki zuen eta tandemean ibiltzen saiatu zen. Bitartean, beste kirol-espezialitate batzuetan ere aritu zen, hala nola igeriketan, esgriman eta lasterka.

## Txirrindulari ibilbidea
### Udako Paralinpiar Jokoak

2012ko Londresko Udako Paralinpiar Jokoetan zilarrezko domina irabazi zuen ibilbide-proban (B maila).

## Palmaresa

Errepideko ziklismo egokitua :
| Paralinpiar Jokoak ||||
| Urtea | Lekua | Postua | Proba |
| 2012 | Londres (Erresuma Batua) | 2.a | B errepidea |

## Erreferentziak

* 1 2 Fichas de Deportistas en los Juegos Paralímpicos de Londres 2012. Consejo Superior de Deportes.
* ↑ «JOSEFA BENITEZ GUZMAN | Paralímpicos» www.paralimpicos.es (Noiz kontsultatua: 2023-07-06).
* ↑ ISSN http://federemo.org/wp-content/uploads/2023/05/Convocatoria-Equipo-Paralimpico-del-28-mayo-11-junio-Sevilla-Gavirate.pdf..
* ↑ Observatori Català de l'Esport OCE INEFC. Observatoridelesport.cat.
* ↑ El paralímpico extremeño Enrique Floriano recibe la Medalla de la Real Orden al Mérito Deportivo. Region Digital.
* ↑ [http://www.rtve.es/deportes/20120908/josefa-benitez-noriega-logran-plata-tandem-femenino/562140.shtml Paralímpicos Londres 2012-Ciclismo Josefa Benítez y Noriega logran la plata en tándem femenino. ] RTVE.

## Kanpo estekak

* Datuak: Q5936550
# Josefa Egaña

Josefa Egaña Urquiri (Deba, 1923ko maiatzaren 2a) erraketista profesional izan zen. Pepita eta Pichón izengoitiez kantxaratu zen. Atzelari postuan jokatu zuen 18-19 urtez, 1939-1940tik 1958ra, Donostian, Katalunian, Kanarietan, Acapulcon eta Mexikon.

## Biografia

Erraketistak mundu guztian zehar maila profesionalean pilotan aritu ziren emakumeak izan ziren, 1917 eta 1980 artean. Emakume horien artean aurkitzen da Josefa Egaña.
Josefa, bere ahizpa Maria Teresa bezala, erraketista profesionala izan zen. Urte luzez jardun zuen frontoietan jokatzen; Donostiako Grosen, Bartzelonako Sol y Sombra eta Deportivo Barcelona frontoietan, Santa Cruz Tenerifeko Tenerife frontoian, Las Palmas Kanaria Handiko Las Palmas frontoian, Acapulcoko Jai-Alain eta Mexikoko Colón frontoian
Egaña ahizpez gain, beste hainbat erraketista sortu ziren Deban, hala nola: Nieves Cabanillas "Deva", Marcelina Zabala Aizpurua, Pilar Zabala Aizpurua eta Mercedes Zubikaray Subinas "Mercedes" / "Merche".
2017ko abenduan "Raketistak lehen eta orain" erakusketa antolatu zuen Debako Udalak herriko erraketistak bistaratzeko eta haien ibilbidearen berri emateko asmoz.

## Erreferentziak

* ↑ «Josefa Egaña Urquiri Pepita | Raketistak» datubasea.raketistak.eus (Noiz kontsultatua: 2023-01-04).
* ↑ «Erakusketa: Raketistak» www.deba.eus (Noiz kontsultatua: 2023-01-04).

## Kanpo estekak

* Apostando por ellas. Historia de las raquetistas
* Raketistak Lehen eta Orain. Dokumentala
* Emakume erraketistak. Erakusketa
* Erraketistak aitzindariak pilotaren munduan
* Datuak: Q116025504
# Josefa Errázuriz

María Josefa Errázuriz Guilisasti (Santiago, 1952ko irailaren 30a), "Pepa" Errázuriz izenarekin ezaguna, Txileko politikaria da. Providencia komuneko alkate izan zen 2012 eta 2016 artean. Gaur egun, 2021az geroztik, udalerri bereko zinegotzi lanetan dihardu.

## Haurtzaroa eta gaztaroa

Octavio Errázuriz Letelier eta Virginia Guilisasti Tagle senar-emazteen alaba. Octavio Errázurizen (bere herrialdeko enbaxadorea Estatu Batuetan, 1989 eta 1990 bitartean) arreba, Virginia Errázuriz artista bisualaren ahizpa, eta Rafael Guilisasti enpresaburu eta sindikatuko buruzagiaren lehengusina da.
Santiagoko Villa María Academy eskolan ikasi zuen eta handik 1969. urtean graduatu zen. Gero, soziologia ikasi zuen Txileko Unibertsitatean, karrera hori amaitu gabe.

## Bizitza publikoa

Josefak herri batzuetan lan egin du, gazte zentroak, kirol klubak, kultur zentroak, parrokiako erakundeak eta lurraldeko koordinatzaileak antolatuz eta kudeatuz.
1974an, GNBPren idazkari lanetan hasi zen. Erretiratu ondoren, eragiketen kudeatzaile gisa, herritarren lanean kontzentratu zen gobernuz kanpoko erakundeen bidez, hala nola Probidentziako Auzo-Batzarren Batasuna (2006-2008), Hiri Bizia, Txileko Ondare Eremu eta Auzoen Elkartea, Giza Eskalako Santiago baten aldeko Elkartea eta Lurralde Hiritarren Sarea.
2012ko Urriaren 28ko hauteskundeetan, Providenciako alkate hautatu zuten, Labbé garaituz. Labbé hamasei urtez aritu zen komuneko alkate.

## Erreferentziak

* 1 2 3 El Mostrador, 18 de mayo de 2012
* ↑ Diario La Segunda, "Carolina, Josefa y Maya: La «troika» que arrebató los emblemas de la Alianza", jueves 1 de noviembre de 2012.

## kanpo estekak

* Datuak: Q5936569
* Multimedia: Josefa Errázuriz / Q5936569
# Josef Čapek

Josef Čapek (Hronov, 1887ko martxoaren 23a – Bergen-Belsen, 1945eko apirila) txekiar margolari eta idazlea izan zen. Karel Čapek anaiak literaturan sartu zuen "robot" hitza asmatu zuen.
Kubista estiloko margolaria izan zen hasieran, geroago estilo minimalista propioa garatu zuen arren. Karel anaiarekin kolaboratu zuen antzezlanetan eta ipuinetan, eta Izen askoko lurraldea antzezlan utopikoa idatzi zuen. Eleberri eta saiakera kritikoak ere idatzi zituen, inkontzienteaz, umeez eta basatiez aritu zelarik. Haur literaturako marrazkilari eta ilustratzailea ere izan zen.
Nazionalsozialismoaren aurkako jarrera kritikoa izan zuen eta 1939an atxilotu zuten Alemaniak Txekoslovakia inbaditu ondoren. Bergen-Belsengoo kontzentrazio-esparruan sartu zuten, eta han idatzi zuen Poemak kontzentrazio-esparru batetik. Esparruan hil zen 1945ean. 1945eko ekainean, emaztea eta Rudolf Margolius haren bila joan ziren, baina ezin izan zuten gorpuzkirik aurkitu. 1948an, justiziak 1947ko apirilaren 30ean ezarri zuen heriotzaren data ofiziala.

## Lan hautatuak

* Lelio, 1917
* Ze života hmyzu, 1921 – Karel Čapekekin
* Povídání o pejskovi a kočičce, 1929
* Stín kapradiny, 1930, eleberria
* Kulhavý poutník, saiakerak, 1936
* Izen askoko lurraldea
* Básně z koncentračního tabora (Poemak konzentratzio-esparru natetik), 1946
* Adam Stvořitel – Karel Čapekekin
* Dášeňka, čili život štěněte - Karel Čapekekin

## Iruditegia

* Letadlo (Hegazkina)
* Zpívající děvčata (Neskak kantari)
* Harmonikář (Aho-sounularia)
* Krajina v dešti (Paisaia eurian)
* Kluci s kozou (Ahuntz bat duten mutilak)
* Piják
* Matka s dětmi (Ama seme-añabekin)
* Hra (Jokoa)
* Afrikako erregea
* Autoportrét (Autoerretratua)

## Kanpo estekak

* Datuak: Q454568
* Multimedia: Josef Čapek / Q454568
# Josef Škvorecký

Josef Škvorecký (Náchod, Txekoslovakia, 1924ko irailaren 27a – Toronto, Kanada, 2012ko urtarrilaren 3a) txekiar idazlea izan zen.

## Biografia

1951n eskuratu zuen doktoregoa Pragan, Karlos Unibertsitatean, eta handik bi urtera editore gisa hasi zen lanean Pragako Odean argitaletxearentzat. 1963ra arte iraun zuen lan hartan, eta 1958an argitaratu zuen lehen eleberria, "Doilorrak". Obra hori 1948an idatzi zuen Škvoreckýk, baina arazoak izan zituen txekoslovakiar zentsurarekin. Gobernuak bere kontra bideraturiko esetsaldiaren ondorioz, ezaguna egin zen. 68 Publishers etxearen sortzaile eta editore izan zen, eta gobernuak begi onez ikusten ez zituen hainbat idazleren lanak eman zituen argitara argitaletxe haren bidez.
1968an, Txekoslovakiako Idazleen Batasunaren Literatura saria eskuratu zuen, baina hurrengo urtean Kanadara erbesteratu behar izan zuen sobietarrek Txekoslovakia inbaditu zutelako. Harrezkero, eskolak eman zituen Torontoko Unibertsitatean. Lehen aipatutako eleberriaz gainera, Škvoreckýrenak dira "Mirariaren jokoa" (1972) eta "Giza arimen ingeniaria" (1977).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333741
* Multimedia: Josef Škvorecký / Q333741
# Josefa Cruz de Gassier

Josefa Cruz de Gassier (Bilbo, 1821eko maiatzaren 13a- Madril, 1870eko azaroaren 8a) Bilboko sopranoa izan zen eta arrakasta handia izan zuen bere garaian. Londresen egin zuen debuta, 25 urte besterik ez zituela, eta Bilboren izena mundu osoko agertokietara eraman zuen (Frantzia, Espainia, Erresuma Batua, Estatu Batuak, Kuba…). Bere arrakasta hain handia izan zen Amerikan, ezen Manuel Saumell musikari kubatarrak Josefa izena daraman kontradantza bat konposatu baitzuen berarentzat.

## Erreferentziak

* ↑ Secreto, Bilbao. (2021-03-08). «6 mujeres ilustres de Bilbao que han pasado a la historia» Bilbao Secreto (Noiz kontsultatua: 2024-03-18).

## Kanpo estekak

* Datuak: Q15407369
# Juan Maria Araluze

Juan Maria Araluze Villar (Santurtzi, 1917ko ekainaren 24a - Donostia, 1976ko urriaren 4a) bizkaitar notario eta politikaria izan zen. Gerra Zibilean erreketeetan sartu eta hegazkinlaria izan zen. Deustuko Unibertsitatean ikasi eta 1944an notario bilakatu zen. 1969an Gipuzkoako Foru Aldundiaren presidente izendatua, era berean, gorteetako prokuradore bilakatu zen. ETA militarrak erail zuen.
# Juan Maria Roman Dornaku

Juan Maria Roman Dornaku Olaetxea (erlijio-izena: Frai Roman Maria de Bera; Bera, 1878ko abuztuaren 9a - Hondarribia, 1959ko azaroaren 26a) euskal idazle eta lexikologoa izan zen.

## Bizitza

Kaputxinoa zen. Filipinetan egon zen eta bertan ikasi zituen tagalo eta ingeles hizkuntzak. Euskal Herrira itzuli ondoren, Aragoira erbesteratu zuten eta bertan prestatu zuen bere euskara-gaztelania hiztegia. 1913an, Zenbakiztia izeneko aritmetika liburua argitaratu zuen eta 1915. urtean Lutelestia geografia liburua. 1915ean Asiako Guam uhartera abiatu zen. Bertan eman zituen hogeita zazpi urteetan, hango hizkuntza (txamorroa) ikasi zuen, hizkuntza horren lehen hiztegia prestatu eta itzulpen ugari egin zuen. 1950. urtean erretiratu zen Hondarribiko komentura, eta bertan hil zen 1959an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Dornacu Olaechea, Juan Maria Román, aunamendi.eusko-ikaskuntza.eus
* Datuak: Q12261048
# Juan Maria Olaizola

Juan Maria Olaizola Igiñiz (Irun, Gipuzkoa, 1921eko martxoaren 28a - Hondarribia, 1998) gipuzkoar teologoa eta historialaria izan zen.

## Biografia

Donostian eta Madrilen egin zituen Enpresa Zuzendaritzako eta Teologiako ikasketak. Donostian 1968. urtean zabalduriko Salbatore Eliza Protestanteko liturgia-erredaktorea izan zen 1968. urteaz geroztik. 1979. urtean amaitu zuen Historia del Protestantismo en el País Vasco tesia, eta 1993an argitaratu zuen.
Eliza Protestanteko ministro egin ondoren Salbatore elizako apaiz izan zen 1986. arte. Hizlari bikaina zen. Obra asko idatzi zituen, Eliza Ebanjelikoaren ingurukoak gehienak, gaztelaniaz eta euskaraz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261046
# Juan Maria Orbe

Juan Maria Orbe (Errigoiti, 1944 - ib., 2012ko irailaren 28a) euskal enpresaburua izan zen. Gaztea zelarik, Kaliforniara joan zen abeltzaintzan lan egitera. Han izan zituen bere hiru alabak. Errigoitira itzuli eta gerora 1980ko hamarkadan Baserritarren Kutxa osatuko zuten aurrezki kutxetako baten bazkide izan zen, gerora Ipar Kutxa bilakatuko zena. Halaber, Ipar Kutxa Lankide Aurrezkiarekin integrazioaren bultzatzailea izan zen, 2012 urtean gauzatuko zena, bera hil eta denbora gutxira. EHNE sindikatuko sortzaileetako bat izan zen.
# Juan Maria Urdangarin

Juan Maria Urdangarin Berriotxoa (1932ko irailaren 19a, Zumarraga, Gipuzkoa – 2012ko maiatzaren 10a, Gasteiz, Araba) euskal enpresaburu bat izan zen. Administrazioan diplomatutako ingeniaria industriala zen, bai eta jeltzalea ere.

## Familia

Claire Françoise Liebaert Courtain belgiar jatorriko aristokratarekin ezkondua egon zen, zazpi-seme alabaren gurasoak izan zirelarik, horien artean ezagunena Iñaki Urdangarin, Palma de Mallorcako dukea. Juan Mariren gurasoak Laureano Urdangarin Larrañaga eta Ana Berriotxoa Elgarresta izan ziren. San Balendin Berriotxoaren ondorengoa zen.

## Ibilbide profesionala

Bere ibilbide profesionala Fuchs alemaniar multinazionalean 25 urtez garatu zuen, aurretik Hispanoquímica enpresan egon zelarik, honetan zuzendari nagusia eta ordezko aholkulari karguetan aritu zelarik.
1980ko hamarkadaren hasieran Bartzelonan sektore kimikoaren inguruko lanpostua laga eta bere familiarekin batera bizilekua Gasteiz hirian ezarri zuen. 1996ko apirilaren 19a eta 2000ko apirilaren hasiera bitartean Vital Kutxako presidentea izan zen.

## Erreferentziak

* ↑ Juan Maria Urdangarin Berriotxoa, Iñaki Urdangarinen aita, hil da. 2012ko maiatzaren 11. Eitb.com
* Datuak: Q11686549
# Juan Maria Uriarte

Juan Maria Uriarte Goirizelaia (Fruiz, 1933ko ekainaren 7a – Basurto, 2024ko otsailaren 17a) bizkaitar elizgizona izan zen. Zamorako apezpikua izan zen 1991tik 2000ra, eta Donostiakoa 2000tik 2009ra. Loiolako prozesuaren baitan elkarrizketa politikoaren "erraztatzaile" izan zen, eta Zürichen izan zen Espainiako Gobernuaren eta ETAren arteko negoziazioetan.

## Bizitza

Juan Maria Uriarte Fruizen sortu zen, Bizkaian, 1933ko ekainaren 7an, eta oso gazterik lotu zuen bere ibilbidea Eliza Katolikoari. Bilboko seminarioan ikasi eta 1957ko uztailaren 28an presbitero ordenatua izan zen. Bilboko Seminarioan hainbat zeregin eta kargu zituen bitartean, 1963an Teologia ikasi zuen Comillasko Eliz Unibertsitatean, eta, 1974an, Psikologia Lovainako Unibertsitatean. Psikologia irakasle izan zen Deustu eta Salamancako unibertsitateetan, eta 1974an Bilboko Seminario Nagusiko errektore izendatu zuten.
1976an Paulo VI.ak apezpiku ordenatu eta hasieran Bilboko elizbarrutiaren apezpiku laguntzailea izan zen. 1991ko urriaren 17an Zamorako apezpiku egin zuen Joan Paulo II.ak, eta, 2000ko urtarrilaren 13an, Donostiako elizbarrutiaren apezpiku, Jose Maria Setienek bertako gotzain izateari uztea erabaki zuenean. Uriartek ez zion muzin egin Euskal Herriak bizi zuen egoerari buruz hitz egiteari eta gaiari inguruko iritziak emateari, eta beti saiatu zen biktima guztiengandik hurbil egoten. ETAren biktimei hurbildu zaien bezalatsu salatu izan zuen ETAko presoen egoera, betiere indarkeriaren aurkako agertuz. 1998an ETAren eta Espainiako Gobernuaren arteko bitartekaritza lanak egin zituen.
75 urte bete eta hilabete gutxira, 2008 amaieran, Vatikanora gutuna igorri zuen karguari uko egiten ziola iragartzeko. Urtebete gehiago egin zuen gotzain, harik eta Vatikanok Jose Ignacio Munilla izendatu arte. Izendapenak polemika eragin zuen eta bere agurrean Uriartek onartu zuen elizbarrutia "zaurituta" geratu zela.
Ondorengo urteetan hainbat sari jaso zituen, tartean Sabino Arana Fundazioarena, 2013an. Iñigo Urkulluren lehen agintaldian, giza eskubideen urraketei buruzko azterketa egin zuen aditu taldean izan zen Uriarte. Azkena, Bilboko elizbarrutiak eman zion, 2022an, bere ibilbidea aitortzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 4 Senar, Joserra. Juan Mari Uriarte hil da, Donostiako gotzain izandakoa. Berria, 2024ko otsailak 17, CC BY-SA 4.0, berria.eus (Noiz kontsultatua: 2024-2-17).

## Ikus, gainera

* Andoni Gerrikaetxebarria

## Kanpo estekak

* Juan Maria Uriarte, Donostiako Gotzaina, Donostiako elizbarrutia, web.archive.org
* (Ingelesez) Bishop Juan María Uriarte Goiricelaya, catholic-hierarchy.org
* Datuak: Q984412
* Multimedia: Juan María Uriarte Goiricelaya / Q984412
# Juan Maria Azkarate

    Artikulu hau txirrindulariari buruzkoa da; beste esanahietarako, ikus «Azkarate».
Juan Maria Azkarate Begiristain (Ataun, 1955eko uztailaren 11 - ) euskal txirrindulari ohia da. 1980 eta 1981 artean txirrindulari profesionala izan zen eta ez zuen garaipenik lortu.

## Emaitzak lasterketa nagusietan

| Lasterketa | 1980 | 1981 |
| Italiako Giroa | - | - |
| Frantziako Tourra | - | - |
| Espainiako Vuelta | Err. | - |
| Txirrindularitzako Munduko Txapelketak | - | - |
-: Ez zuen parte hartu Err.: Erretiratu zen

## Equipos

* Reynolds (1980-1981)

## Erreferentziak

* ↑ www.urtekaria.com
* Datuak: Q9015793
# Juan Maria Blas Altuna

Juan Maria Blas Altuna Maskarua (Durango, Bizkaia, 1828ko otsailaren 2a - Lekeitio, Bizkaia, 1868ko ekainaren 17a) bizkaitar konpositorea eta organista izan zen.
Aita Larramendi eta Higinio Herrera izan zituen musika irakasle. Ondoren Madrilera joan zen eta han Eslavaren ikasle izan zen. Organoari buruzko ezagutza zabalagoak beranduago Parisen jaso zituen. Euskal Herrira itzuli zenean Lekeition jarri zen bizitzen, eta bertako elizako organista izateaz gain, hainbat musika erlijiosoko pieza sortu zituen.
Madrilera egin ohi zituen bidaietako batean, San Luis kafetegian, Iparragirrekin topo egin eta Gernikako arbolaren interpretazioan lagundu zion. Zalantza dago adituen artean himnoaren laguntzaile hutsa ala berezko sortzailea izan ote zen.

## Erreferentziak

* ↑ (Gaztelaniaz) Altuna y Mascarua, Juan María Blas de - Auñamendi Eusko Entziklopedia. (Noiz kontsultatua: 2018-02-04).
* ↑ Altuna Maskarua, Juan Maria Blas - Harluxet Hiztegi Entziklopedikoa. (Noiz kontsultatua: 2018-02-04).
* Datuak: Q47632294
# Jinxian konderria

Jinxian konderria (txinera sinplifikatuz: 进贤县; pinyineraz: Jìnxián Xiàn), Nanchang osatzen duten barrutietako bat da. 2003ko erroldaren arabera 720.000 pertsona bizi ziren 1.952,0 kilometro koadroko azaleran.

## Ikus, gainera

* Nanchangen banaketa administratiboa

## Kanpo estekak

* (Txineraz) Jinxian konderriko gobernuaren webgunea.
* Datuak: Q8477986
* Multimedia: Jinxian County / Q8477986
# Jinyu Nasu

Jinyu Nasu (japonieraz: 那須 甚有, 1999ko uztailaren 20a - ) Japoniako futbolaria da.
Hainbat futbol taldetan jokatu du, esaterako Gainare Tottori.

## Kanpo estekak

* (Japonieraz) J.League Data Site
* Datuak: Q48762721
# Jintang konderria

Jintang konderria (txinera sinplifikatuz: 金堂县; pinyineraz: Jīntáng Xiàn), Chengdu osatzen duten konderrietako bat da. 2003ko erroldaren arabera 840.000 pertsona bizi ziren 1.156,0 kilometro koadroko azaleran.

## Ikus, gainera

* Chengduren banaketa administratiboa

## Kanpo estekak

* (Txineraz) Jintang konderriko gobernuaren webgunea.
* Datuak: Q1355899
* Multimedia: Jintang County / Q1355899
# Jinzhong

Jinzhong (txinera sinplifikatuz: 晋中; pinyineraz: Jìnzhōng), Shanxi probintzian kokatutako prefektura mailako hiria da. Guztira, 3.109.000 biztanle inguru dauzka 2007ko erroldaren arabera eta 16.386,3 kilometro koadroko azalera.

## Banaketa administratiboa

* Yuci Barrutia (榆次区 Yúcì Qū)
* Jiexiu Hiria (介休市 Jièxiū Shì)
* Yushe konderria (榆社县 Yúshè Xiàn)
* Zuoquan konderria (左权县 Zuǒquán Xiàn)
* Heshun konderria (和顺县 Héshùn Xiàn)
* Xiyang konderria (昔阳县 Xīyáng Xiàn)
* Shouyang konderria (寿阳县 Shòuyáng Xiàn)
* Taigu konderria (太谷县 Tàigǔ Xiàn)
* Qi konderria (祁县 Qí Xiàn)
* Pingyao konderria (平遥县 Píngyáo Xiàn)
* Lingshi konderria (灵石县 Língshí Xiàn)

## Ikus, gainera

* Shanxi probintziaren banaketa administratiboa

## Kanpo estekak

* (Txineraz) Jinzhong hiriko gobernuaren webgunea.
* Datuak: Q73045
* Multimedia: Jinzhong / Q73045
# Jintang uhartea

Jintang uhartea (txinera sinplifikatuz: 金塘岛), Txinako Herri Errepublikako Zhejiang probintziako Zhoushan hiriaren ipar-ekialdean dagoen uhartea da. Azken erroldaren arabera, 41.700 pertsona bizi ziren bertan.

## Kokapena

Jintang uhartea Zhejiangeko kostaldetik hurbilen dagoen uhartea da, Ningboko portuko Beilun terminaletik 3,6 kilometrora, eta Ekialdeko Zhoushan uhartetik 6,25 kilometrora dago.
Jintang Zhoushango laugarren uharterik handiena da, 76.4 km2 azalerarekin.

## Ikus, gainera

* Zhoushan Uharteak

## Kanpo estekak

* (Txineraz) Jintang uharteari buruzko eztabaidagunea.
* Datuak: Q716266
# Jinwan barrutia

Jinwan barrutia (txinera tradizionalez: 金湾区) Txinako barruti bat da, Zhuhai barruan. Azken zentsuaren arabera 302.900 biztanle zituen 559.6 azaleran banatuta.

## Kanpo estekak

* Datuak: Q1351500
* Multimedia: Jinwan District, Zhuhai / Q1351500
# Jinxed! (1982ko filma)

Jinxed! 1982ko Don Siegel eta Sam Peckinpah estatubatuar zinema zuzendarien filma da.

## Argumentua

Oharra: Atal honek istorio osoa edo amaiera argitzen du.
Harold Benson eta bere neskalagun Bonita Friml kabaret abeslaria, Willie Brodax blackjack croupierraren atzetik dabiltza AEBetan barrena, Haroldek irabazi egiten baitu Willieren mahaian esertzen den bakoitzean.

## Aktoreak

* Bette Midler: Bonita Friml
* Ken Wahl: Willie Brodax
* Rip Torn: Harold Benson
* Val Avery: Milt Hawkins
* Jack Elam: Otto
* Benson Fong: Dr. Wing
* Jacqueline Scott: Woman Bettor
* F. William Parker: Art
* Ian Wolfe: Morley
* George Dickerson: Tahoeko kasino zuzendaria
* Kathryn Kates: Miss Nina
* Barry Michlin: Talent Booker (Max)
* Read Morgan: Renoko jokalaria
* Jim Nolan: aita
* Kathleen O'Malley: ama
* Woodrow Parfrey: aseguru-agentea
* Tom Pletts: Tahoeko langilea
* Archie Lang: Tahoeko langilea
* Joan Freeman: agentea
* Don Siegel: dendaria

## Erreferentziak

* ↑ www.sansebastianfestival.com

## Kanpo estekak

* Datuak: Q6202867
# Jinyuan Barrutia

Jinyuan Barrutia (txinera sinplifikatuz: 晋源区; pinyineraz: Jìnyuán Qū), Taiyuan osatzen duten barrutietako bat da. 2003ko erroldaren arabera 176.000 pertsona bizi ziren 287,0 kilometro koadroko azaleran.

## Ikus, gainera

* Taiyuanen banaketa administratiboa

## Kanpo estekak

* (Txineraz) Jinyuan barrutiko gobernuaren webgunea.
* Datuak: Q1333589
* Multimedia: Jinyuan District / Q1333589